सीवीसी मुद्दे पर चव्हाण का इस्तीफा देने से इनकार  
महाराष्ट्र के मुख्यमंत्री पृथ्वीराज चव्हाण ने विपक्ष की उस मांग को ठुकरा दिया जिसमें सीवीसी मुद्दे पर उनसे इस्तीफे की मांग की जा रही है।
महाराष्ट्र के मुख्यमंत्री पृथ्वीराज चव्हाण ने विपक्ष की उस मांग को ठुकरा दिया जिसमें सीवीसी मुद्दे पर उनसे इस्तीफे की मांग की जा रही है। उन्होंने यह कहते हुए विपक्ष की मांग को ठुकरा दिया कि नियुक्ति का राज्य सरकार से कोई संबंध नहीं है।  राज्य विधानसभा के बजट सत्र की पूर्व संध्या पर चव्हाण ने कहा, इस्तीफा देने का कोई सवाल नहीं है। चव्हाण ने कहा, इस मुद्दे पर प्रधानमंत्री ने जो कुछ भी कहा उसको स्पष्ट किया जा चुका है और केंद्र सरकार लोकसभा में इस मामले पर जवाब देगी। अगर विपक्ष ने राज्य विधानसभा में मुद्दे को उठाया तो मैं उनके आरोपों का जवाब दूंगा। इस्तीफा देने का कोई सवाल नहीं पैदा होता।